สังคมข่าวหุ้น
ดัชนีตลาดหุ้นไทยปิดที่ระดับ 1,652.73 จุด ลดลง 4.23 จุด มูลค่าการซื้อขาย 81,426.12 ล้านบาท ติดตามการประกาศผลประกอบการปี 2564 ที่จะทยอยออกมา
ดัชนีตลาดหุ้นไทยปิดที่ระดับ 1,652.73 จุด ลดลง 4.23 จุด มูลค่าการซื้อขาย 81,426.12 ล้านบาท ติดตามการประกาศผลประกอบการปี 2564 ที่จะทยอยออกมา
24 ม.ค. 2565

ดัชนีตลาดหุ้นไทยปิดที่ระดับ 1,652.73 จุด ลดลง 4.23 จุด มูลค่าการซื้อขาย 81,426.12 ล้านบาท ติดตามการประกาศผลประกอบการปี 2564 ที่จะทยอยออกมา รวมถึงนโยบายการเงินของธนาคารกลางสหรัฐ (เฟด) ที่คาดจะมีรายละเอียดในการประชุมวันที่ 25-26 ม.ค.นี้
จับตา RS แถลงแผนกลยุทธ์ปี 2565 วันนี้ โดยวางเป้าเป็นปีทอง กลับมาเติบโตปกติ กลยุทธ์สำคัญของแต่ละกลุ่มธุรกิจ และด้วยทุก ๆ ธุรกิจภายใต้โมเดล Entertainmerce เป็นเครื่องจักรทำเงิน ทำงาน ที่เดินหน้าไปได้ดี ฟากวงการเงินยังชี้ RS ซุ่มเจรจาซื้อยูนิลีเวอร์ แข่งกับ JKN คาดมีโอกาสปิดดีลสูง
หุ้นน้องใหม่ “ซีวิลเอนจีเนียริง” หรือ CIVIL เตรียมเข้าซื้อขายในตลาด SET วันที่ 27 ม.ค. 2565 หลังเปิดให้จองซื้อหุ้นไอพีโอ 200 ล้านหุ้น เมื่อวันที่ 19-21 ม.ค.ที่ผ่านมา ในราคา 4.60 บาท/หุ้น ลั่นเป้าหมายปี 2565 รายได้โตอีก 20% ปัจจุบันมีแบ็กล็อก 16,873 ล้านบาท ซึ่งจะทยอยรับรู้รายได้ 3 ปี พร้อมตั้งเป้าอีก 5 ปีจากนี้จะมีรายได้ 10,000 ล้านบาท โชว์นโยบายปันผลไม่ต่ำ 40% ของกำไรสุทธิ ดูน่าสนใจอยู่ไม่ใช่น้อย
CMO ล่าสุด (21 ม.ค.) ราคายังปรับขึ้นต่อเนื่องอีก 3.11% มาปิดตลาดที่ 9.95 บาท หลังบอร์ดมีมติเตรียมเสนอผู้ถือหุ้นออกหุ้นกู้แปลงสภาพ 500 ล้านบาท เสนอขายกองทุนใหญ่จากสิงคโปร์ พร้อมลุยธุรกิจออนไลน์ มาร์เก็ตติ้ง เอ็นเตอร์เทนเมนต์ และเทคโนโลยี ด้วยแผนนโยบายสร้างการเติบโตจากธุรกิจเดิม มุ่งเน้นการเข้าไปลงทุนในกิจการอื่น ๆ ที่เกี่ยวข้อง น่าจะส่งผลดีต่อผลการดำเนินงาน จับตาปี 2565 จะกลับมาทำกำไรได้อย่างแน่นอน
MBK ยังคงตรึงมาตรการลดค่าเช่าให้ร้านค้าต่อเนื่องเป็นปีที่ 3 เฉลี่ย 30-60% เร่งเครื่องกลยุทธ์ New Episode ชูคอนเซปต์ MBK MB COOL ทุ่มงบ 500 ล้านบาท ปรับโฉมใหม่สู่ศูนย์กลางการใช้ชีวิตคูล ๆ ดึงดูดลูกค้าคนไทย หนุนทราฟฟิกเข้าศูนย์การค้าฯ หวังช่วยร้านค้าสร้างรายได้
ตลาดหลักทรัพย์ฯ ให้ AF, CRD, GLOCON, TRITN, UREKA, UREKA-W2, WAVE, WAVE-W2 ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) ตั้งแต่วันที่ 24 ม.ค.-4 มี.ค. 2565 อีกทั้งขยายเวลา CHO, SAAM, SAAM-W1, SAAM-W2 ตั้งแต่วันที่ 24 ม.ค.-11 ก.พ. 2565 ส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ JCKH, JCKH-W1 ใช้ถึง 27 ม.ค. 2565 ด้าน FVC, GCAP, JAS, SECURE, SICT, MACO, MACO-W3, MONO, UBE ใช้ถึง 28 ม.ค. 2565 LIT, LIT-W1 ใช้ถึง 2 ก.พ. 2565 DITTO ใช้ถึง 7 ก.พ. 2565 PROEN ใช้ถึง 11 ก.พ. 2565 BE8, K, K-W1 ใช้ถึง 18 ก.พ. 2565 GLORY ใช้ถึง 25 ก.พ. 2565 ขณะที่ระดับ 2 ใช้เกณฑ์ห้ามคำนวณวงเงินซื้อขาย และ Cash Balance มี BIG ใช้ถึง 26 ม.ค. 2565 SICT ใช้ถึง 1 ก.พ. 2565 JTS ใช้ถึง 2 ก.พ. 2565 MONO ใช้ถึง 7 ก.พ. 2565 MVP, MVP-W1 ใช้ถึง 10 ก.พ. 2565 และระดับ 3 ใช้เกณฑ์ห้าม Net settlement, ห้ามคำนวณวงเงินซื้อขาย และ Cash Balance มี CMO ใช้ถึง 25 ม.ค. 2565 TRC ใช้ถึง 28 ม.ค. 2565 และ PSG ใช้ถึง 31 ม.ค. 2565
ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz
พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 9.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น.